Niðurstöður Gallup könnunar fyrir Samtök atvinnulífsins og Seðlabanka Íslands meðal stjórnenda 400 stærstu fyrirtækja landsins gefa til kynna óbreytt umsvif í atvinnulífinu á næstunni . Mat stjórnenda á núverandi stöðu í atvinnulífinu er sæmilegt og væntingar um að staðan versni ekki mikið á næstu sex mánuðum . Greint er frá niðurstöðum könnunarinnar á vef Samtaka atvinnulífsins en hún hefur verið gerð ársfjórðungslega frá árinu 2006 . Um 30 prósent stjórnenda telja aðstæður góðar í atvinnulífinu en 15 prósent telja þær slæmar . Matið er lakast í ferðaþjónustu og byggingariðnaði . Einungis 13 prósent stjórnenda finna fyrir skorti sem er svipað og fyrir ári síðan . Skortur á starfsfólki er mestur í ýmissi sérhæfðri þjónustu . 24 þúsund starfsmenn starfa hjá fyrirtækjunum í könnuninni . Fækkun starfa virðist framundan í flestum atvinnugreinum nema ýmissi sérhæfðri þjónustu . 22 prósent stjórnenda búast við aukningu , 19 prósent búast við samdrætti , en aðrir óbreyttri eftirspurn . Horfur eru betri á erlendum mörkuðum því 32 prósent stjórnenda búast við aukinni eftirspurn þar en 13 prósent við samdrætti . Í úrtaki voru 422 fyrirtæki sem teljast stærst á landinu miðað við heildarlaunagreiðslur og svöruðu 211 , þannig að svarhlutfall var 50 prósent .